
AUCTOR. 


PROOEMIO M 


P ost  cursum  academicum  a me  absolutum, 
practicis  laboribus  per  annum  integrum  in  No- 
socomio caritatis  Berolincnsi  vacans,  per  hoc 
tempus  varios  observavi,  quos  cum  viris  eruditis 
communicarem,  casus;  in  bis  auiem  unus  prae- 
primis  mihi  arrisit  quem  non  indignum  habui, 
qui  speciminis  inauguralis  existerct  thema.  Hic 
morbi  casus  fracturam  exhibet  ossium  pelvis, 
quam  etsi  initio  faustum  promittere  exitum  vide- 
retur, tamen  mors  secuta  est.  Saepe  numero 
id  fieri  solet  in  hujusce  generis  fracturis,  quae 
quamvis  primo  nullius  momenti  esse  videantur, 
tandem  autem  gravissima  mala,  aut  ipsam  mor- 
tem producunt.  Hoc  nempe  in  omnibus  frac- 
turis ossium  pelvis  bene  respiciendum  est,  quod, 
quamquam  ipsa  laesio  ossium  jam  valde  perni- 
ciosa est,  tum  praecipue  ex  laesione  partium 

i 

earum,  quas  circumdant,  periculum  oritur. 

In  hunc  finem  memorabilem  illurn  morbi 
casum  adduxi,  quo  magis  eluceat  quaenam  com- 
plicationes adesse  possint,  quin  dc  iis  suspi- 
cium  adsit. 

Haec  habui,  quae  prolegomena  adderem. 
Quod  non  ex  theoreticis  rebus  desumpserim 
thema,  excusatione  opus  non  erit,  quum  nova 
quaedam  proferre  non  potuerim,  et  ea  quae  jam 
satis  nota  sint,  recitanda  non  esse,  duxerim.  Quo 
completius  autem  traderem  opusculum,  breviter 
de  omnibus  ossium  pelvis  fracturis  disserui.  Quas 
studiorum  meorum  primitias  L.  B.  benigno  ut 
excipias  animo,  iterum  peto  atque  iterum. 


FRACTURA  OSSIS  ILII. 


DIAGNOSIS. 


Aegroti  femur  moventes  aut  pedem  pedi  imponere 
nitentes,  dolorem  obtusum  sentiunt  in  loco  fracturae. 
Praeterea,  praecipue  si  in  superiore  ossis  parte  fractu- 
ra reperitur,  manifesta  tactu  percipitur  crepitatio,  mo- 
bilitasque partis  fractae,  quae  aut  cavum  abdominis 
versus  aut  extrorsum  tendit.  Creve  partem  cristae  ilei 
defractam  semper  extrorsum  dcorsumque  protralii 
contendit;  partem  inferiorem  nempe  introrsum  ver- 
gere, deorsumque  propter  musculorum  abdominalium 
actionem,  partem  superiorem  autem  glutaeorum  ac- 
tione deorsum  introrsumque  vergi.  Alii  nullam  in 
fractura  ossis  ilei  dislocationem  reperiri  dicunt,  quam 
Boyard  autem  semper  se  vidisse  affirmat. 

CAUSAE. 

Omnes  violentia  quadam  agentes  vires  externae, 
e.  g.  ictus,  lapsus  atque  torsio  duo  inter  corpora 
occasionem  hujusce  fracturae  praebere  possunt. 
Rarissime  ct  quidem  in  morbosa  tantum  ossium 

constitutione  sola  musculorum  actio  sufficit  ad  frac- 
turas ossium  efficiendas. 

PROGNOSIS. 

Semper  haec  deducenda  est,  ut  in  omni  os- 
sium fractura,  ex  variis  complicationibus,  quibuscum 
conjuncta  est.  Prognosis  in  cristae  fractura  faustis- 
sima esse  solet,  etsi  non  raro  symptomata  morbo- 
rum accedunt,  qui  vitae  periculum  minitent.  Cum 
inflammationibus,  contusionibus  organorum  abdo- 
minalium, cum  febre  continua  continente,  singultu, 
vomituritionibus , suppuratione  etc.  haec  fractura 
saepe  complicatur,  quibus  tandem  et  prognosis 
mutanda  est. 


CURATIO. 

Repositio  vario  modo  institui  potest.  Boyard 
hanc,  valde  inconvenientem,  et  aegroto  omnino 
periculosam  methodum  praescripsit:  ,, Regionem 

scilicet  hypogastricam  mantili  circumcingit  atque 
duobus  adjuvantibus  illud  coangustari  jubet,  alius 
adjuvantium  tumorem  fere  durum,  quem  integu- 
menta et  viscera  abdominis  infra  ligaturam  manti- 
lis compressa  efficiunt,  ad  id  latus  premit,  ubi  ilium 
est  fractum,  qua  manipulatione,  ut  putat,  fragmenta 
reponuntur,  inter  totam  curationem  mantile  circa 
costas  infimas  firmiter  attractum  maneat,  ne  os  in- 
tus denuo  vergat;  porro  aegrotus  magis  in  sano 
latere  capite  natibusque  sublimis,  sacro  vero  pro- 
fundius cubet.  Quaenam  perniciosa  ex  hac  me- 
hodo  aegrotis  oriantur,  quam  dolorifica  haec  sit. 

ex  actione  pressionis  in  abdominis  organa  facile 
perspicitur.  Non  solum  praesentia  symptomata  non 
imminuuntur,  sed,  ad  summum  usque  iis  perductis 
gradum,  mortis  causa  affertur. 

Crista  introrsum  versa  facillime  digitis  reponi- 
tur, hac  quidem  ratione,  ut  femur  lateris  laesi  su- 
perinducamus femori  sano,  abdominique  appropin- 
quemus, quo  fit,  ut  sartorius  et  iliacus  relaxentur. 
In  hominibus  pinguiori  robustiorique  corpori  gau- 
dentibus, repositio  peragi  interdum  nequit.  Hoc 
in  casu  optime  musculorum  abdominalium  actione 
efficitur,  aegri  lateri  sano,  pulvinari  superimposito. 

Retentio.  Variis  instrumentis  ad  partes  fractas 
retinendas  a Petit , Creve , Heister , Duverney  inventis 
opus  non  est,  quin  adeo  interdum  noxia  sunt,  cum 
omnis  in  locum  laesum  pressio  noceat,  adfectiones- 
que  inflammatorias  augeat.  Situ  quieto  optime  re- 
gressio partium  repositarum  prohibetur.  Complica- 
tiones secundum  ipsarum  indolem  curantur. 


FRACTURA  OSSIS  PUBIS  ET  ISCHII. 

D I A G N O S I S. 

fractura  ossis  pubis  multo  difficilior  est  dignotu, 
cum  non  raro  fracturae  signa  essentialia  ut  disloca- 
tio, crepitatio  et  mobilitas  abnormis  desint,  quod 
tum  praecipue  fieri  solet,  si  unus  tantum  alterve  os- 
sis ramus  fractus  est.  Hisce  in  casibus  e ratione, 
qua  occasionales  causae  egerint,  signisque  morbi, 
quae  sunt  dolor  profundus,  plerumque  fixus,  etc. 

fuacturam  adesse  suspicari  licet.  Interdum,  si  pars 
fracta  omnino  dissoluta,  actione  musculorum  sola 
ceterisque  integumentis  retinetur,  diagnosis  perspi- 
cua non  est,  ut  ex  morbi  historia  addita  elucet. 
Directio  fracturae  ejusque  numerus  varii  sunt. 
Fractura  ossis  pubis  tactu  diagnoscitur;  in  sexu  se- 
quiori  facilius  cognoscitur,  cum  exploratio  per  va- 
ginam fieri  possit. 

Ramo  ossis  pubis,  ramoque  ossis  ischii  descen- 
dente fractis  secundum  Marret  et  Dyverney  aegri 
mox  post  fracturam  factam  nec  erecti  stare  nec 
procedere  valent.  Diagnosis  fracturae  tuberositatis 
ossis  ischii  tantis  difficultatibus  subjecta  non  est  ; 
aegroti  superficiei  durae  insidere,  nec  rotationem 
nec  flectionem  femoris  perficere  possunt,  cum,  qui 
huic  functioni  praesunt  musculi,  gemelli,  quadra- 
tus femoris,  semitendinosus  et  semimembranosus, 
huic  parti  inserantur. 

Tribus  in  acetabulo  ossibus  simul  fractis,  dia- 
gnosis ex  hisce  symptomatibus,  desumitur:  vehe- 
mentes, perdurantesque  adsunt  dolores,  qui,  si 
externe  abdomen  tangitur,  acetabulum  versus  diri- 
guntur, et  inde  ex  assulis,  quae  adsunt,  oriuntur. 
Aegri  nec  stare  nec  pedem  movere  valent;  caput 
ossis  femoris  sursum  trahitur,  quo  fit,  ut  extremi- 
tas justa  longitudine  careat;  trochanteres  ejusdem  la- 
teris introrsum  antrorsumque,  genu  nec  non  pes 
extrorsum  vergunt,  praeterea  discessus  trochanteris 
a crista  ilei  lateris  laesi  minor  est  ac  in  latere  sano. 

CAUSAE. 

Eaedem  causae,  quas  in  ossis  ischii  fractura  ad- 
duximus, hic  quoque  valent,  exempli  gratia:  si 

transvehitur  quis  curru  valde  onerato,  conculcatur 
equo  etc.  Plerumque  acetabuli  fractura  sequitur 
lapsum  de  altitudine  magna,  distorsionem  etc.,  quo 
fit,  ut  caput  femoris  posteriorem  acetabuli  parietem 
violenter  rejiciat. 

PROGNOSIS. 

Hisce  in  casibus  prognosis  valde  infausta. 
Laesiones  hanc  fracturam  concomitantes  sympto- 
mata producunt  gravissima,  plerumque  partium 
genitalium  functio  plus  minusve  inhibita.  Inflam- 
matio vesicae  urinariae  ejusque  rhexis  succedunt, 
urina  in  abdominis  cavum  transfluit,  mors  sequitur. 
Omnium  vero  infaustissima  prognosis  in  acetabuli 
fractura,  nam  plerumque  mors  sequitur. 

CURATIO. 

In  fractura  simplici  omnis  deligatio,  ornnisque 
machina  superfluae  sunt,  cum  in  hisce  locis  dislo- 
catio partium  fractarum  existere  non  possit.  Si  vero 
pars  quaedam  utroque  fine  sejuncta  est,  assidua  irri- 
tatione vesicae  urinariae  caeterarumque  partium  mol  - 
lium inflammatio  laesionesque  adaugentur.  Hic 
situ  aegri  apto  partes  fractae  retinendae  sunt;  opti- 
mus situs  resupinus  est,  maximeque  extrorsum  ver- 
sis cruribus  lateris  laesi,  quo  adductores,  obtura- 
tor externus  et  pectinaeus  tendantur,  extremitas  infe- 

rior  in  articulatione  genu  flectatur,  quo  impediatur, 
quo  minus  pars  fracta  semitendinosi,  semimembra- 
nosi et  gracilis  actione  extrorsum  trahatur. 

Tuberositate  ossis  ischii  fracta  pes  extrorsum 
rotetur  simulque  crus  flectatur,  quo  musculi  relaxen- 
tur; parti  interiori  posteriori  ossis  fracti  compressa 
adplicetur,  quae  retinenda  est  spica  coxae.  In  ace- 
tabuli fractura  femur  extrorsum  adducatur,  et  spica 
coxae  adscendens  adplicetur,  quo  retineatur  ossis 
caput  in  acetabulo.  Praeprimis  complicationes  re- 
spiciendae sunt,  quas  secundum  indolem  suam 
cures  necesse  est. 


FRACTURA  OSSIS  SACRI  ET  COCCYGIS. 

Fractura  ossis  sacri  dignotu  facilis,  tum  ob  si- 
tum apertum,  tum  ob  pauca,  quae  adsunt,  integu- 
menta. Attamen  fractura  haecce  rarius  invenitur, 
quod  derivandum  est  ab  ossis  firmitate,  figura,  situ, 
partibusque  mollibus  propinquis.  Plerumque  frac- 
tura transversalis,  rarius  longitudinalis.  De  hujus 
fracturae  praesentia  certiores  reddimur  superficiei 
et  externae  et  internae  exploratione;  plerumque 
dislocatio  introrsum  adest;  processus  spinosi  multo 
rarius  franguntur  quippe  qui  nimis  imminuti  et 
obtecti  musculis  in  utroque  latere  positis,  falsaque 
Boctlcher  et  Bernstein  oppugnant  contendentes,  sacri 
processus  spinosi  prius  frangi,  quam  corpus  verte- 
brae sacri.  Creve  nulla  innotuit  processus  sacri 
spinosi  fractura  etsi  sexies  sacrum  ipsum  fractum 


'13 


vidit.  Ossis  coccygis  fractura  dignotu  multo  dif- 
ficilior, cum  symptomata  eadem  atque  in  luxatio- 
nibus non  adsint;  praeterea  Creve  contendit,  hancce 
fracturam  existere  non  posse,  nisi  hoc  ipsum  os, 
cum  osse  sacro  concreverit. 

CAUSAE. 

Vires  violentes,  ictus,  lapsusque  in  nates  cruri- 
bus protensis  causae  remotae  esse  solent. 

PROGNOSIS. 

Semper  haec  mala  est  propter  complicationes, 
quae  adsunt,  commotio  medullae  spinalis  periculo- 
sissima esse  solet,  inflammationes  sequuntur,  ad 
minimam  quidem  motionem  dolorificae;  non  raro 
paralysis  adducitur.  Quae  symptomata,  etsi  inter- 
dum evanescunt,  attamen  postea  carie,  fistulis  ex- 
ortis, vitae  periculum  minitatur.  Ossis  coccygis 
fracti  prognosis  melior,  interdum  tamen  saepius  in- 
flammatio et  caries  producuntur. 

CURATIO. 

Reposi/io,  Situ  apto  instituto  duo  oleo  inun- 
cti digiti  in  viris  per  rectum,  in  mulieribus  vero 
per  vaginam  inducantur;  tum  pollex  superficiei  ex- 
ternae ossis  sacri  imponatur  et  hoc  modo  partes 
fractae  introrsum  versae,  extrorsum  pressu  du- 
cantur. 

Retentio.  Deligationes  a nonnullis  laudatae 
aptae  non  sunt,  quippe  quae  plerumque  dislocatio- 
nem efficiunt.  Maximi  momenti  situs  est  quietus 

et  resupinus  in  osse  coccygis  fracto.  Repositio  inde 
per  rectum  aut  vaginam  perficitur,  et  curandum 
est,  ut  quotidie  alvus  dejiciatur,  ne  os  repositum 
excretione  faecium  durarum  e situ  normali  mo- 
veatur. 


HISTORIA  MORBI. 

Godofredus  N.  validus  operarius,  viginti  octo 
annos  natus,  cum  in  ponendo  novi  aedificii  funda- 
mento esset  occupatus,  ejus  aedificii,  quod  erat  juxta 
exstructum,  muro  suffosso  atque  subito  corruente 
sinistrum  ejus  femur  ita  feritum,  ut  in  terram  col- 
lapsus, lateri  dextro  incumberet.  Statim  miser  ille 
in  nosocomium  caritatis  delatus.  Exploratione  di- 
ligenter instituta,  magna  quassatio  apparuit  muscu- 
lorum antibrachii  sinistri,  simul  cum  epidermidis 
lateris  externi  excoriationibus,  quibus  jam  magnus 
accesserat  tumor.  Magni  momenti  autem  laesiones 
in  sinistra  pelvis  parte.  Praeterquam  enim,  quod 
aegrotus  de  doloribus  a regione  ossis  sacri  usque 
ad  symphysin  ossium  pubis  gravissime  urgentibus 
questus,  qui  pressu  facto  valde  adaucti  sunt,  tota 
haec  etiam  regio  intumuerat,  sinistrum  autem  os 
innominatum  dimidia  pollicis  parte  inferius  situm 
erat,  quam  lateris  dextri,  ita  ut  extremitas  sinistra 
hac  ex  causa  haud  parum  longior  appareret.  Ni- 
hilo tamen  minus  laesio  ossium  nullo  modo  repe- 
riri  potuit,  quam  eo  minus  adesse  veri  simile  erat, 
quo  liberius  et  sine  magni  doloris  signo  femur  in 
quamlibet  regionem  a medico  explorante  moveri 

potuit;  irno  ipse  aegrotus,  flexione  et  adductione 
excepta,  idem  efficere  valuit.  Praeterea  coxae  arti- 
culi quoque  figura,  pedisque  digitorum  positio  nullo 
modo  immutatae  erant.  Quare  laesio  illa  pro  gravi 
partium  illarum  quassatione  habita  est;  quod  infe- 
rias autem  partes  illae  osseae  positae  erant,  ex  re- 
laxatione musculorum  hujus  lateris,  inde  a quassa- 
tione profecta,  et  ex  sublato  antagonismo  musculo- 
rum lateris  alterius  deducendum  esse,  dijudicatum 
est.  Propter  haec  symptomata  curatio  antiphlogi- 
slica  instituta  est.  Ad  internum  usum  aegrotus  ac- 
cepit: 

Rec.  Natri  sulphur,  unc.  unam 

Nitri  depurat,  drachm,  duas 
solve 

Aquae  fontan.  unc.  sex 
adde 

Solution.  Eiquirit.  unc.  dimid. 

M.  D.  S.  Omni  bihorio  cochlearia  duo  majora. 

nec  non  partibus  laesis  epithemata  frigida  applicata 
sunt.  Postero  autem  die  aegrotus  de  gravibus  dorsi 
atque  coxae  doloribus  questus  est,  qui  vero  applica- 
tis duodecim  hirudinibus  multum  imminuti  sunt. 
Lertio  die,  quum  dolores  iterum  essent  graviores, 
arteriarum  pulsus  plenior,  durior  atque  frequentior, 
cutis  temperies  aucta,  urina  rubra  etc.  venaesectio 
instituta,  nec  non  solutio  Natri  sulphurici  conti- 
nuata est.  Qua  ratione  quum  aegrotus  tractaretur, 
die  octavo  jam  meliori  fruitus  est  valetudine;  lae- 
sarum enim  partium  dolores  ita  imminuti  erant, 
ut  libere,  et  doloris  pene  expers  extremitatem  mo- 

vere  posset.  Sed  in  eorum  locum  alii  modo  non 
minus  graves,  modo  intermittentes  successerunt  do- 
lores rheumatici,  quorum  impetus  praecipue  dorsi 
regionem,  dextrum  brachium  latusque  invaserunt; 
lingua  obtecta  fuit  muco  albido  subflavo,  et  quum 
de  gustu  amaro,  pressuque  in  regione  epigastrica 
qdereretur  aegrotus,  emeticum  ei  porrectum  est. 
Postero  die  brachii  dextri  dolores  ad  majorem  ve- 
hementiam creverunt,  sed  hirudinum  applicatione, 
unguenti  mercurialis  infrictione,  atque  fomentatio- 
nibus calidis  fugati  sunt.  Nausea  autem  magis  ma- 
gisque aucta,  et  vomituritiones  die  decimo  emeti- 
cum iterum  efflagitavit.  Sed  morbi  status  sequente 
die  nihilo  minus  pejor  redditus,  dolores  lateris  dex- 
tri, quibus  pleuritici  admixti  fuerunt,  et  praecipue 
in  hepatis  regione,  vehementiores  apparuerunt;  ar- 
teriarum pulsus  frequens  coenaesthesis  valde  ob- 
tusa. Hac  aegroti  conditione  inflammatoria  ventris 
organorum  affectio  negari  non  potuit,  ac  licet  non 
plane  amotum  esset  malum  externum , laesarum 
partium  tamen  doloribus  omnino  fere  sedatis,  jam 
ad  interne  aegrotantium  stationem  delatus  est.  Ubi, 
cum  reciperetur  morbi  status  fuit  hic: 

Aegrotus  de  doloribus  questus  est  hypochon- 
drii dextri,  qui,  si  illud  pressum  est  aucti,  ad  dex- 
trum pectoris  latus  propagati  sunt.  Propriam  au- 
tem dolorum  sedem,  et  indolem  aegrotus  nunquam 
satis  definite  indicavit.  In  ventre  et  quidem  in  re- 
gione hepatis  neque  intumescentia,  neque  alia  ab- 
normitas observari  potuerunt;  respiratio  paulo  fre- 
quentior,  nec  raro  aegrotus  tussiit,  cum  praecipue 

de 

de  lateris  dextri  doloribus  quereretur.  Facies  co- 
lore fuit  subflavo,  lingua  muco  flavescente  obducta, 
sitis  ardens,  arteriarum  pulsus  frequens,  celer,  par- 
vus, suppressus,  urina  rubra,  turbida.  Quae  sym- 
ptomata omnia  abdominis  cujusdam,  maxime  autem 
hepatis  inflammationem  prodiderunt.  Qua  re,  quum 
venaesectio  unciarum  duodecim  statim  instituta  es- 
set, arteriarum  pulsus  majores  redditi,  dextrique  la- 
teris dolores  imminuti  sunt. 

Aegroto  igitur  praescriptum  est: 

Rec.  Emulsion.  oleos.  unc.  sex 
in  qua  solve 

Magnes,  sulphur,  unc.  unam 
Syrup,  albi  unc. 

M.  D.  S.  Omni  bihorio  cochlear  maj. 

Venaesectione  facta  dolorum  vehementia  valde 
mitigata  est,  et  per  noctem  dormiens  modica  quiete 
fruitus  est  aeger.  Postero  autem  die,  cum  dolores 
sub  costis  spuriis  revertissent,  hirudines  decem  huic 
loco  applicatae  sunt  quo  facto  aegrotus  in  balneum 
tepidum  delatus  est.  Noctem  sequentem  aeger 
valde  inquiete  peregit,  quippe  qui  doloribus  spas- 
modicis violentis  ac  torquentibus  angeretur,  qui  a 
dorso  inde  ad  umbilicum  transierunt;  interdum 
alte  vociferatus  est.  Horis  matutinis  sitis  et  calor 
gravissimus,  totum  autem  abdomen,  si  attingeretur, 
maxime  sensibile  et  dolorificum,  et  aliquantulum 
intumescens  apparuit.  Aegrotus  subviridem  etiam 
et  mucosam  materiem  evomuit,  arteriarum  pulsus 
parvus,  frequens  et  durior.  Venaesectione  sesqui- 
librae propterea  iterum  instituta,  meliorem  pulsus 

iniit  conditionem  doloresque  valde  mitigati  sunt. 
Ventri  deinde  hirudinibus  triginta  applicatis,  et 
balneo  iterum  adhibito  calido,  interne  datum  est: 

llec.  Ilydrarg.  muriat.  mit,  gr.  jj 
Saccliar.  albi  36 

M.  f.  Pulv.  S.  omni  bihorio  talis  sumatur  dosis. 

Praeterea  fomentationes  in  abdomine  adhibitae 
sunt.  Die  sequente,  si  attactum  est  abdomen,  dolo- 
rum expers  fuit  aegrotus,  nihilo  minus  autem  tor- 
quentibus ventris  doloribus  excitatus,  alte  interdum 
vociferatus  est.  Calomelani  ea  ex  causa  opium  ad- 
mixtum est.  Per  noctem  diarrhoea  perniciosa  ex- 
orta, qua  re  calomel  remotum.  Sed  cum  nihilo 
minus  metuendum  esset,  ne  nimis  profuse  alvus 
dejiceretur,  propterea  quod,  aegroti  vires  jam  valde 
defecissent,  clysma  ex  amylo  paratum  injectum 
est,  ac  ventri  ad  dolores  spasdicos  et  trahentes  im- 
minuendos oleum  hyoscyami  cum  tinctura  opii 
immixtum,  infricatum  est.  Sequentis  diei  tempore 
matutino  vires  aegroti  valde  defecerant,  ac  dolores  in- 
termittentes ab  osse  sacro  per  ventrem  rapide  trans- 
euntes nondum  amoti  erant.  Alvi  fluxus  autem 
jam  minus  copiosus,  ut  plane  tolleretur  clysma  ex 
amylo  reiteratum  est.  Nihilominus  morbus  in  sta- 
tum redactus  nervosum.  Cutis  et  lingua  siccae,  si- 
tis autem  linguae  siccitati  non  conveniens,  medio- 
cris, arteriarum  pulsus  frequentissimus,  parvus  et 
debilis  fuit.  Aegroto  inde  infusum  valerianae  cum 
liquore  cornu  cervi  et  aliis  remediis  excitantibus 
praebitum  est.  Noctem  deinde  aeger  maxime  in- 
quietam, interdum  delirans  peregit,  sub  vesperem 

omnia  febris  nervosae  symptomata  aucta  sunt,  cutis 
aridissima,  itemque  lingua,  quae  una  cuin  labiis 
crusta  obtecta  fuit  subfusca;  arteriarum  pulsus  fre- 
quens, parvus,  debilis,  mollis ; aeger  inde,  postquam 
moschi  dosin  accepit,  balneo  impositus,  ejusque  pe- 
dum plantis  et  suris  ut  sinapismi  applicarentur, 
praescriptum.  Postero  mane  lingua  quidem  paulo 
humidior  apparuit  et  quamquam  delirium  recesse- 
rat, cutis  tamen  adhuc  aridissima  fuit,  viriumque 
summa  dejectio.  Paulatim  cum  vires  deficerent, 
alvi  fluxus  colliquativus  rediret,  arteriarum  pulsus 
filiformis  esset,  et  intermittens,  extremitates  autem 
friguissent,  sub  meridiem  miser  decessit. 


SECTIO  CADAVERIS. 

Obductione  instituta,  cum  pectoris  cavum  aper- 
tum esset,  pleura  pulmonibus  diaphragmati  et 
costis,  inprimis  in  latere  dextro  adhaesit.  Pulmo 
uterque  subflavus,  materie  lymphatica  obtectus  fuit 
ipsa  pulmonum  substantia  valde  rubra  et  sanguinis 
plena.  Cor  et  pericardium  praeter  statum  natura- 
lem nil  praebuerunt.  Eodem  modo  abnormitates 
in  hepate  et  liene  fuerunt  nullae.  Omentum  ma- 
jus valde  rubrum;  pars  superior  intestinorum  trac- 
tus paululum  tantum  inflammata,  in  ilio  autem 
omnino  praevaluit  inflammatio.  Pars  inferior  inte- 
stini crassi  et  praecipue  S.  Romanum  et  pars  inte- 
stini recti  sphacelosa  fuit.  Musculi  psoas  et  iliacus 
maxime  inflammati,  parlimque  jam  sphacelosi  in- 

venti  sunt.  Paries  posterior  vesicae  urinariae  valde 
rubra,  substantia  justo  crassior,  superficies  attamen 
interior  inflammatione  caruit.  Ramus  horizontalis 
ossis  pubis  ramusque  adscendens  ossis  ischii,  eo 
loco,  quo  foramen  constituunt  ovale,  fracti  erant, 
hac  quidem  ratione,  ut  pars  inter  fracturas  posita 
facillime  hinc  illinc  moveri  posset,  musculisque 
tantumodo  retineretur.  Praeterea  inter  os  ileum  et 
sacrum  et  quidem  in  conjunctione  posteriori  adfuit 
diastasis.  Musculi  in  fracturae  regione  suppuratio- 
nem inierant.  In  regione  foraminis  ovalis  anteriori 
abcessus  inventus  est,  ex  quo  inde  pus  ad  latus 
acetabulum  versus  et  deorsum  in  cruris  sinistri  mus- 
culos demissum  fuit.  In  acetabulo  ipso  et  ossibus 
cruris  repertae  sunt  abnormitates  nullae. 


CURRICULUM  VITAE 


EX  DECRETO 

GRATIOSI  ORDINIS  MEDICORUM  ADJECTUM. 


Ego  Franciscus  Josephus  Michels,  Arnsbergae  Guest- 
phalorum  anno  MDCCCVI  die  VI  Mensis  Januarii  na- 
tus, a patre  Ferdinando  Michels  et  a matre  e gente 
Funk  oriunda,  cujus  mortem  praematuram  jam  annos 
quatuor  lugeo,  confessioni  catholicae  addictus  sum.  Pri- 
mis litterarum  elementis  in  scholis  inferioribus  imbutus, 
in  Gymnasium  quod  ibi  floret,  receptus  sum,  quod  per 
sexennium  frequentavi.  Anno  MDCCCXXIV  mense  Oc- 
tobri Berolinum  me  contuli,  et  inter  alumnos  seminarii 
regii  medico  chirurgici  Friderico -Guilelmani  receptus, 
per  quadriennium,  ut  studium  medicinae  absolverem,  hisce 
lllustr.  et  Cei.  Virorum  praelectionibus  assidue  interfui. 

Cei.  Wolff  mihi  tradidit  logicen  et  psvchologiain, 
lllustr.  Link  Botanicen  et  historiam  naturalem.  De  Me- 
thodologia  et  Encyclopaedia  medica,  de  anatomia  cor- 

poris  Immani  universa,  de  anatomia  organorum  sensuum 
lllustr.  Rudolpiii,  de  osteologia,  splanchnologia  et  syn- 
desmologia  lllustr.  Knape  interfui  praelectionibus.  Iis- 
dem lllustr.  viris  arte  cadavera  rite  dissecandi  institutus 
sum.  Physiologiam  cum  generalem,  tum  specialem  lllustr. 
Rudolphi,  Cei.  Eck;  Physicen,  Chemiam  et  Pharmaciam 
lllustr.  Hermbstaedt,  et  Cei.  Turte  milii  tradiderunt. 
Frequentavi  praelectiones  lllustr.  Fr.  IIufeLAND  de  pa- 
thologia  generali,  de  semiotice  et  therapia  tam  gene- 
rali quam  speciali,  lllustr.  Horn  de  pathologia  speciali, 
de  vesaniis  et  de  morbis  syphiliticis.  Cei.  JUENGKEN 
de  ophthalmiatrice.  Celsi  de  medicina  libros  Cei.  Hecker 
mihi  exposuit.  De  therapia  speciali  Perill.  G.  Hufe- 
LAND  praeceptore  gavisus  sum,  nec  non  interfui  prae- 
lectionibus Cei.  Osann  de  materia  medica,  de  auxiliis  in 
subito  vitae  discrimine  ferendis  et  de  fontibus  medicatis. 

Chirurgiam  generalem,  doctrinam  de  ossibus  frac- 
tis et  luxatis,  fascias  rite  imponendi,  artem  disciplinam- 
que obstetriciam  theoreticam  et  practicam  lllustr.  Kluge 
mihi  tradidit,  lllustr.  Rust  chirurgiam  universam,  lllustr. 
Knape  artem  formulas  medicas  concinnandi  et  anthro- 
pologiam  forensem  me  docuerunt.  Viri  lllustr.  DE  GraEFE, 
Kluge  et  Rust  ad  cursum  operationum  chirurgicarum, 
cum  disserentes,  tum  operationes  in  cadaveribus  mode- 
rantes me  instituerunt.  Exercitationibus  clinicis  interfui 
medicis  lllustr.  virorum  IIufeland,  Bartels,  Neu- 
MANN,  chirurgicis  et  ophthalmatricis  lllustr.  DE  GRAEFE, 
Rust  et  Cei.  Juengken. 

Studiorum  cursu  absoluto  in  nosodochio  caritatis 
Rerolinensi  per  annum  medico  chirurgi  inferioris  munere 

functus  sum.  Tentamine  philosophico,  tentaminibus  me- 
dicis et  examine  rigorcfso  coram  gratioso  medicorum 
ordine  rite  absolutis,  spero,  fore  ut  dissertatione,  quam 
conscripsi,  et  thesibus  defensis  summi  in  medicina  et 
chirurgia  honores  mihi  concedantur.  Quibus  factis, 
ut  medico- chirurgi  inferioris  munera  apud  milites  susci- 
piam Coloniam  Agrippinam  me  conferre  jussus  sum. 


THESES  DEFENDENDAE. 


i. 

Nullus  chirurgus  sine  emplastro  adhaesivo. 

II. 

Methodus  luem  veneream  sine  mercuris  sanandi  plane 
rejicienda. 

III. 

Psychologia  physiologiae  quaedam  pars. 


IV. 

In  ulceribus  curandis  maxime  est  respiciendum  ad  dys- 
crasiam. 

V. 

Omnia  graviditatis  signa , seorsim  speciata,  fallacia  sunt. 


